অনেকেই একমত পোষণ করেছেন যে, সোনাদিয়া গভীর সমূদ্র বন্দর বাংলাদেশের রাজস্ব্য আয়ে ব্যপক ভূমিকা রাখবে। নৌ-পরিবহন অধিদপ্তরের প্রাক্তন মহাপরিচালক ক্যাপ্টেন একেএম শফিউল্লাহ-এর মতে, সোনাদিয়া গভীর সমূদ্র বন্দর বাংলাদেশের জন্য এক অনন্য সুযোগ। সোনাদিয়া ছাড়া আর অন্য কোন জায়গা গভীর সমুদ্র বন্দর নির্মানের জন্য এত সুবিধাজনক নয়। ভৌগলিক অবস্থানের কারণে বাংলাদেশ সোনাদিয়া সমূদ্র বন্দর থেকে পাবে সর্বাধিক সুবিধা। আর তাই দেরি না করে এখনই সোনাদিয়া সমূদ্র বন্দর নির্মাণের সিদ্ধান্তে আসা প্রয়োজন (বুধবার, মার্চ ২০, ২০১৩ খৃঃ, দ্যা ডেইলি স্টার)।